Diari Oficial de la Generalitat Valenciana


Sumari del DOGV 6611, del 19-09-2011 (2011/9329)

Notificació de la sentència dictada en el judici verbal número 1542/2010.
-------------------------------------------------------------------------

### Dades del document

Número de DOGV
:   6611

Data del DOGV
:   19-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9329


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 1542/2010. [2011/9329]  
Miriam Muñoz Peiró, secretària judicial del Jutjat de Primera Instància número 21 de València, mitjançant aquest edicte, faig saber:   
Que en aquest Jutjat se segueix el judici verbal amb el número 001542/2010, a instàncies d'Emivasa, representada per la procuradora Desamparados Barber Paris, contra Catalina Solano Pantoja, en què la magistrada jutgessa Matilde Sabater Alamar ha disposat en el dia de hui notificar la sentència dictada en aquestes actuacions a la demandada que està en parador ignorat, Catalina Solano Pantoja, la qual té la dispositiva, literalment, com segueix:  
«Dispositiva   
Estime de forma parcial la demanda interposada per l'entitat Empresa Mixta Valenciana de Aguas, SA (Emivasa), contra Catalina Solano Pantoja i dispose:  
a) Declare resolt el contracte de subministrament d'aigua potable i manteniment de comptador mesurador de consum subscrit el 14 d'agost de 1963, en relació amb l'immoble siti al carrer Pintor Parra, número 1, porta 15 de València, i condemne Catalina Solano Pantoja a sotmetre's a la declaració esmentada, havent de portar a terme les actuacions que calguen per a fer cessar de forma efectiva el subministrament d'aigua, amb l' advertència que, si no ho fa així, s'efectuarà a càrrec seu i en la forma indicada en els fonaments de dret d'aquesta resolució.  
  
b) Condemne Catalina Solano Pantoja a pagar 993,48 euros i els interessos legals de la quantitat des de la data de la interpel·lació esmentada computats des de la data de la interpel·lació judicial.   
c) Absolc Catalina Solano Pantoja de la resta de pretensions formulades en contra seua.   
Quant a les costes, cada part pagarà les causades a instàncies seues i les comunes a mitges.   
Incloeu aquesta resolució en el llibre de sentències i deixeu-ne una testimoniança en les actuacions. Notifiqueu-la a les parts i feu-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València. Caldrà preparar el recurs davant d'aquest Jutjat, dins del termini de cinc dies, d'acord amb els tràmits que estableixen els articles 457 i següents de la vigent Llei d'Enjudiciament Civil. Així mateix, per a admetre la preparació de l'apel·lació serà necessària la consignació d'un dipòsit de 50 € en el compte del Jutjat número 9929 778160 1542 10, clau 02 recurs apel·lació (disposició addicional 15a, 4 LO 1/2009).   
Aquesta és la meua sentència, que pronuncie, mane i firme».   
I perquè valga d'edicte de notificació de la sentència a la part demandada, en parador ignorat, estenc aquest edicte, que es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana .  
  
València, 1 de setembre de 2011.- La secretària judicial: Miriam Muñoz Peiró.